**Előterjesztés**

A Balaton-Nagybereki Vízitársulat 2017.05.19.-i Küldöttgyűlésére.

**Tárgy:** Intéző Bizottság tisztújítása.

**Tisztelt Küldöttgyűlés!**

Társulatunk megalakulása óta vezető tisztségviselő volt napjainkig Nagy Tamás, - az Intéző Bizottság tagjaként. Munkájával elősegítette az ügyvezetés munkáját, és észrevételeivel a Küldöttgyűlés elé kerülő előterjesztések megalapozottságát is elősegítette.

A vízitársulatokról szóló 2009 évi CXLIV. törvény 31.§ (1) bekezdése szerint az Intéző Bizottság elnöke és tagjai vezető tisztségviselők, akiket a (2) bekezdés alapján a Küldöttgyűlés a társulat tagjai közül választ meg. A tagsági jogállást az 5.§ rögzíti, a működési területen ingatlan tulajdonnal vagy használattal rendelkező természetes és jogi személyek körében.

Nagy Tamásnak a társulat Elnökéhez címzett bejelentése szerint megszűnt ez a jogállása, és ezért élt a 6.§(3) bekezdése szerinti bejelentési kötelezettségével. Ennek alapján az IB tagsági jogállása a törvény erejénél fogva megszűnt 2017.05.01.-el, amit a Küldöttgyűlés csak tudomásul vétellel fogadhat el.

A taglistát áttanulmányozta az IB Elnök és az FB Elnök, és a helyismeret, a korábbi szakmai tapasztalatok, és a területen végzett több évtizedes gazdálkodási és természetvédelmi tevékenység alapján Büki László Balatonfenyves Vízház utca 22 szám alatti lakost javasolta felkérni az IB tagság felvállalására.

Szorosan kapcsolódik a társulati tevékenységhez, hogy Büki László nevéhez köthető a Nekota-Fehérvíz természetvédelmi terület létrehozása, és a védettség alá helyezése. Ez a szemlélet elő segíti a vízkormányzás, agrárgazdálkodás és természetvédelmi szempontok össze hangolását a napi feladatok meghatározása során. Büki László a felkérést elfogadta, és megválasztása esetére az elfogadó nyilatkozatot aláírta. Ezért javasoljuk Büki László IB tagsági jogviszonyának a megszavazását.

Határozati javaslat:

1. **A Küldöttgyűlés tudomásul veszi Nagy Tamás IB tagsági jogállásának 2017.05.01.-i hatállyal történő megszűnését a törvény erejénél fogva. Egyúttal megköszöni a Bizottságban eltöltött 7 év munkáját.**
2. **A Küldöttgyűlés 2017.05.19.-től 5 év időtartamra megválasztja Büki László Balatonfenyves Vízház utca 22 szám alatti lakost az Intéző Bizottság tagjának. Egyúttal eredményes munkájához sok sikert kíván.**

Kelt: Kéthely Sári puszta 2017.05.10.

 Csató András

 IB Elnök